bavarian-nlp/barwiki-20250901 huggingface dataset:
Reißing (Oberschneiding)

Reißing is a Ortstei vo da Gmoa Oberschneiding im niedabayerischn Landkroas Straubing-Boong.
Geografie und Vakeahsonbindung.
Des Pforrdoaf Reißing liegt sidli vom Kernort Oberschneiding an da SR 14. De B und die SR 7 valaffa östli.
Duachn Ort fliaßt da Reißinga Boch.
Schmalau (Nürnberg)

Da Niamberga Stodtei Schmalau is Tei vo de Statistischn Bezirke 78 (Großgründlach) und 79 (Boxdorf).
Gschicht.
Da Flurnoma 'Schmalenau' is seit uma 1700 belegt.
Log.
Des Gewerbegebiet im Sidwestn vo Großgründlach und Boxdorf is seit 1972 Tei vom Stodgebiet vo Niamberg.
Infrastruktua.
Im Westn vo Schmalau liegt de A73, duach de des Gewerbegebiet Bislohe-Schmalau mid eigna Autobohausfoaht (Fürth Steinach) guat easchlossn is.
Hochbach

Hochbach is a Stodtei vo Burgbernheim im Landkroas Neistodt an da Aisch-Bad Windsheim in Middlfrankn in Bayern.
Log.
Da Ort liegt via Kilometa nördli vo da Stod. Er umfosst nein Haus- und Hofgrundsticke. Im Nordn fliaßt da Schlierwasengrobn am Weiler voabei.
Gschicht.
Zum easchtn Moi is Hochbach im Joar 993 urkundli eawähnt worn. Es hondlt se um a Grindung duach Bischof Bernhard vo Wiazburg. 1935 san de Eigntumsvahäjtnisse vo Hochbach im Grundbuach auf de politische Gmoa Burgbernheim umgschriem worn. Mid Inkrofttretn vo da Deitschn Gmoaordnung hod Hochbach ob 1. Aprü 1935 aufgheat, ois eignständige Gmoa zu bstehn.
Schwebheim (Burgbernheim)

Schwebheim is a Stodtei vo Burgbernheim im Landkroas Neistodt an da Aisch-Bad Windsheim in Middllfrankn in Bayern.
Log.
Da Ort liegt uma 5 Kilometa nördli vo da Frankenhöhe in da Windsheimer Bucht. Am Sidrond vo Schwebheim fliaßt da Engertsboch. In da Gemarkung Schwebheim entspringt de Aisch an oam Parkplotz vo da B . De nächstn greßan Städt im Umkroas san Ansbach (30 Kilometa sidli), Niamberg (60 Kilometa östli) und Wiazburg (50 Kilometa nord-westli).
Gschicht.
Zum easten Moi is Schwebheim im Jaor 992 ois "Suebheim", wos so vui wia „Hain der Schwaben“ bedeit, schriftli eawähnt worn.
1972 is Schwebheim im Zug vo da Gebietsreform in Bayern Buchheim ongliedat worn und 1978 Buchheim mid Schwebheim Ortstei vo da Stod Burgbernheim.
Vakeah.
De B fiaht im Westn am Ort voabei; de B befindt se nua uma 2 km sidli. 2 Kilometa nord-östli befindt se zudem a Flugplotz und 2 km östli is a groußa Hubschraubalondeplotz mid Flugzeiglondeboh onzutreffn. Zudem befindt se am Ortsrond a Onlegestej fia a Floß.
Nainsdorf

Nainsdorf is a Ortstei vo da Gmoa Adelsdorf im middlfränkischn Landkroas Erlanga-Hächstodt (Bayern). Nainsdorf is im Joar 1968 aus da Gmoa Aisch in de Gmoa Adelsdorf umgliedat worn.
Nainsdorf is da kloanste Ortstei vo da Gmoa Adelsdorf. Voa ihra Begrodigung is de Aisch in oana Schleifn direkt am Ortsrond voabei gflossn. Jetzt fliaßt se unweit vom westlichn Ortsrond.
Gschicht.
Ois „Newanesdorf“ is da Ort 1165 easchtmois urkundli eawähnt worn.
Aisch (Adelsdorf)

Aisch is a Ortstei vo da Gmoa Adelsdorf im middlfränkischn Landkroas Erlanga-Hächstodt (Bayern). Am 1. Juli 1971 is de bis dohi sejbstständige Gmoa Aisch mid iam Ortstei Uttstadt zu Adelsdorf eihgmoant worn.
Des Doaf Aisch liegt am linkn Houchufa vo da Aisch.
Gschicht.
Im Joar 1123 is Aisch easchtmois urkundli belegt, ois Gotefrid vo Eische Zeuge vo oana Schenkung woar.
Heppstädt

Heppstädt is a Ortstei vo da Gmoa Adelsdorf im middlfränkischn Landkroas Erlanga-Hächstodt (Bayern). Am 1. Juli 1971 is de bis dohi sejbstständige Gmoa Heppstädt zu Adelsdorf eihgmoant worn.
Gschicht.
Im Joar 1172 werd da Ort easchtmois urkundli eawähnt.
Lauf (Adelsdorf)

Lauf is a Ortschoft in da Gmoa Adelsdorf im middlfränkischn Landkroas Erlanga-Hächstodt mid uma 200 Eihwohna.
Geografische Log.
Lauf liegt am Ufa vo da Aisch. Nochboaorte san Haid (oan Kilometa nordöstli), Weppersdorf (500 m sidli), Uttstadt (zwoa Kilometa westli) und Aisch (zwoa Kilometa westsidwestli).
Gschicht.
De easchte urkundliche Eawähnung stommt ausm Joar 1109 (Grindungsbuach vom Bamberga Kollegiatstift St. Jacob). De Laufer Mui is easchtmois 1372 onlässli vom Vakauf urkundli eawähnt. Da Noma diaft se vo "Loufe" obleitn, wos Stromschnej bedeit.
1972 hod se Lauf da Gmoa Adelsdorf ongschlossn. Bis 1972 hod Lauf zua Gmoa Weppersdorf gheat.
Neuhaus (Adelsdorf)

Neuhaus is a Ortstei vo da Gmoa Adelsdorf im middlfränkischn Landkroas Erlanga-Hächstodt (Bayern).
Des Doaf liegt drei Kilometa sidli vo Adelsdorf und 14 Kilometa vo Erlanga entfeant. Es is a longzogans Stroßndoaf mid oam Wossaschloss.
Gschicht.
Urspringli hod da Ort aus de drei Tei Schwabenberg, Grub (im Sidn) und Neuhaus bstondn. Grub werd easchtmois 1151 urkundli eawähnt.
Am 1. Jenna 1972 is de bis dohi sejbstständige Gmoa Neuhaus im Zug vo da Gebietsreform in Bayern zu Adelsdorf eihgmoant worn.
Uttstadt

Uttstadt is a Ortstei vo da Gmoa Adelsdorf im middlfränkischn Landkroas Erlanga-Hächstodt (Bayern).
Om 1. Juli 1971 is Uttstadt ois Tei vo de bis dohi sejbstständign Gmoana Aisch zu Adelsdorf eihgmoand worn.
As Doaf Uttstadt liegd om linkn Hochufa vo da Aisch.
Weppersdorf (Adelsdorf)

Weppersdorf is a Ortstei vo da Gmoa Adelsdorf im middlfränkischn Landkroas Erlanga-Hächstodt (Bayern).
Am 1. Jenna 1972 is de bis dohi sejbstständige Gmoa Weppersdorf mid iam Ortstei Lauf zu Adelsdorf eihgmoant worn.
Weppersdorf liegt am Ufa vo da Aisch.
Wiesendorf (Adelsdorf)

Wiesendorf is a Ortstei vo da Gmoa Adelsdorf im middlfränkischn Landkroas Erlanga-Hächstodt (Bayern).
Wiesendorf is im Joar 1969 aus da Gmoa Weppersdorf in de Gmoa Adelsdorf umgliedat worn.
Da vamutli äjdaste Ortstei vo da Gmoa Adelsdorf liegt an oana longzogna Kettn vo Weihan.
Easchtmois eawähnt is da Ort im Joar 1069 worn.
Sidli vo Wiesendorf valafft de B
Hechenwang

Hechenwang is a Ortstei vo da Gmoa Windach im obabayerischn Landkroas Landsberg am Lech. Des Kiachdoaf liegd af oana Häch vo .
Gschicht.
Da Ort wead 1285 ois Sitz vo de Herrn vo Schondorf eawähnd. Hechenwang woa vom Gmoaedikt vo 1818 bis zua Gebietsreform in Bayern a sejbstständige Gmoa und is om 1. Juli 1972 noch Windach eihgmoand worn, mid Ausnohm vom im Sidn glengna Ortstei (Stootsgut) Achselschwang, dea zu Utting kema is.
Haberspoint

Haberspoint is a Weiler und Ortstei vo da bayrischn Gmoa Prutting im Landkroas Rousnam.
Er befindt se zwischn Prutting und'm Hofstätter See. Haberspoint is mid niedarongign Stroßn an de beidn Orte obundn. Haberspoint liegt uma 50 Kilometa sidöstli vo da Landeshaptstod Minga und sechs Kilometa nordöstli vo da Kroasstod Rousnam.
Da Ort setzt se im Wesntlichn aus drei Haisa zamm. Im Weiler is a Imkarei sowia a LeahImpnstond onsässig.
Prutting

Prutting is a Gmoa im obabayerischn Landkroas Rousnam.
Geografische Log.
Prutting is umgem vo drei Seen, 'm Hofstätter See, Rinser See und 'm Simssee, wejche olle heavoarongnde Freizeitmeglichkeitn bietn.
Gmoagliedarung.
De Gmoa Prutting hod 32 Ortstei:
Gschicht.
Prutting is 1818 im Zug vo de Vawoitungsreforma im Kinereich Bayern a sejbstständige politische Gmoa worn.
Bikini

A Bikini is a zwoatoaligs Bodgwand fia Deandln und Weiwa. En Nama hod da Bikini vom Bikini-Atoi, an Riff im Pazifik, wo za de Marshallinsln gheat und wo de Ami nochn Kriag Adombombm-Tests gmocht hom.
Da Bikini is koa Dafindung vo da Neizeid sondan scho ausn Oitadum bekannt. Des belegn Wandmolarein und Mosaik aus da Zeid vom Remischn Reich.
De easchdn Bikinis in da Neizeid san um 1900 entstandn. Oba easchd in de 1960 Joar hod da Bikini sein Duachbruch dalebt.
HEC Paris

De HEC Paris is 1881 ois franzesische Houchschui gründt worn. Heit is a private, stootli onakannte wissenschoftliche Business School und hod Standoadt z Paris, Jouy-en-Josas und Doha. De Houchschui fiaht transnationale Masta-Programme, Promotions- und MBA-Programme und Seminare zua Weidabuildung vo Managan duach.
De HEC hod de „Driple Crown“ dahoitn, d. h. sie is vo oin drei wichtign internationaln Akkreditierungsagenturn – "AACSB", "AMBA" und "EFMD" ("EQUIS") oakannt und hod jährli 4000 Studentn sowia 5000 Fiahrungskräft aus iba 100 Nationa. As Oiumni-Netzwerk hod 45.000 Mitglieda in 150 Ländan aus 200 Nationa.
Fränggischa Muschlkoich

Da Fränggische Muschlkoich (dt. "Fränkischer Muschelkalk" oda "Kirchheimer Muschelkalk") is a Koichstoa, dea wo siidle vo Wiazburg fiakimmt. Es is a Natuastoa, dea wo im eadgschichtlichn Zeidoita vom "Oban Muschlkoich" entstoundn is.
Höchheim

Höchheim is a Gmoa im untafränkischn Landkroas Rhön-Grabfeld und Mitglied vo da Vawoitungsgmoaschoft Bad Königshofen im Grabfeld.
Geografische Log.
Höchheim liegt in da Region Main-Rhön und wrd von oam Obschnitt vo da Milz (Zuafluss vo da Fränkischen Saale) duachflossn.
Gmoagliedarung.
De fimf Ortstei san:
Es gibt de Gemarkunga Gollmuthhausen, Höchheim, Irmelshausen und Rothausen.
Eihgmoanunga.
Am 1. Jenna 1975 san de bis dohi sejbstständign Gmoana Gollmuthhausen und Rothausen eihgliedat worn. Irmelshausen is am 1. Jenna 1978 dazua kema.
Els (Streu)

De Els, aa Elsbach is a Boch in da Vorrhön in Untafrankn und Zuafluss vo da Streu.
Log und Valauf.
De Els entspringt an da Sidseitn vom Heidelstein in da fränkischn Rhön. Da Boch fliaßt vo Nordwest noch Sidost und mindt in Unsleben in de Streu, oam Nemfluss vo da Fränkischen Saale.
Orte an seim Ufa san Oberelsbach, Unterelsbach, Bastheim, Geckenau, Wechterswinkel und Unsleben.
Ginolfs

Ginolfs is a Ortstei vom untafränkischn Moakt Oberelsbach im Landkroas Rhön-Grabfeld.
Geografische Log.
Ginolfs liegt am Fuaß vom 591 m houchn Hüppbeag, 3 km westli vo Oberelsbach. De "Sonder", a Zuafluss vo da Els, fliaßt hinduach.
Am Westrond vom Ort valäuft de NES 13, de sidweats noch Weisbach fiaht.
Gschicht.
De easte bekonnte urkundliche Eawähnung vo Gindolf stommt ausm Joar 1272. De Hintagrind vo da Entstehung vom Ort san unsicha, emso wia de Heakunft vom Ortsnoma, doch stommt diesa mid oana gwissn Woahscheinlichkeit vom hl. Gandolf ob.
Am 1. Jenna 1972 is Ginolfs im Rohma vo da Gebietsreform in Bayern Ortstei vo Oberelsbach worn.
Weisbach (Oberelsbach)

Weisbach is a Ortstei vom untafränkischn Moakt Oberelsbach im Landkroas Rhön-Grabfeld.
Geografische Log.
Weisbach liegt sidwestli vo Oberelsbach.
Weisbach is nordweats iwa de NES 13 mid Ginolfs und westweats iwa de St 2289 mid Sondernau vabundn.
Gschicht.
De easte urkundliche Eawähnung vom Ort stommt ausm Joar 1234. Da Noma vom ländli prägtn Ort stommt vom an Oidort umfliaßandn Weisboch.
Am 1. Juli 1972 is Weisbach im Rohma vo da Gebietsreform in Bayern Ortstei vo Oberelsbach worn.
Sondernau

Sondernau is a Ortstei vom untafränkischn Moakt Oberelsbach im Landkroas Rhön-Grabfeld.
Geografische Log.
Sondernau liegt 2,5 km sidwestli a Oberelsbach.
Der Ort is iwa de duachn Ort valaffnde Stootsstroß St 2289 westweats mid Weisbach und nordostweats mid Oberelsbach vabundn. Ostweats fiaht de Kreisstroß NES 24 noch Unterelsbach.
Gschicht.
De easchte urkundliche Eawähnung vom Ort stommt ausm Joar 1161. Da Ortsnoma stommt vom an Ort duachfliaßandn Sonderboch.
Am 1. Jenna 1978 is Sondernau im Rohma vo da Gebietsreform in Bayern Ortstei vo Oberelsbach worn.
Oberelsbach

Oberelsbach is a Moakt im untafränkischn Landkroas Rhön-Grabfeld und stootli oneakonnta Eaholungsort.
Geografische Log.
Oberelsbach (Mundoat "Öwerälsbich") liegt in da Region Main-Rhön.
Im Gmoagebiet befindt se aa da fia seine Basaltsäujn bekonnte Gangolfsberg.
Gmoagliedarung.
Oberelsbach gliedat se in foignde Ortstei bzw. Gemarkunga:
Gschicht.
Oberelsbach is im Joar 812 easchtmois urkundli eawähnt worn.
Da Ort bsitzt seitm Joar 1726 des Moaktrecht.
Im Zug vo de Vawoitungsreforma in Bayern is midm Gmoaedikt vo 1818 de politische Gmoa Oberelsbach entstondn.
Eihgmoanunga.
Am 1. Jenna 1972 is Ginolfs in an Moakt Oberelsbach eihgliedat worn. Am 1. Juli 1972 is Weisbach gfoigt. Schliaßli is da Moakt am 1. Jenna 1978 um de bishea sejbstständign Gmoana Sondernau und Unterelsbach vagreßat worn.
Eihwohnaentwicklung.
De nochfoignde Tabej stejt de Eihwohnaentwicklung vo de vagongana 170 Joar doa:
Schalkofen

Schalkofen is a Ortstei vo da obabayerischn Gmoa Egling im Landkroas Bad Däiz-Woifradshausn. Des Doaf liegt uma zwoa Kilometa sidli vo Egling an da Landstroß TÖL 18.
Schalkofen hod urspringli nua drei Bauanhöf mid oana Privatkapej umfosst. Im Ortstei befindt se des 1952 earichte Schuihaus vo da ehemolign Gmoa Moosham, des ois Spoatlaheim dient, sowia des Feiawehrhaus vo da Freiwillign Feiawehr Moosham.
Aumühle (Egling)

Aumühle is a Ortstei vo da Gmoa Egling im obabayerischn Landkroas Bad Däiz-Woifradshausn. Des Doaf liegt am Mühltalkanal.
Zwoa vo de Onwesn vom Weiler ausm 18. Joarhundad stenga unta Denkmoischutz.
St. Georg (Feldkirchen)

De katholische Filialkiach St. Georg in Feldkirchen, oam Ortstei vo da obabayerischn Gmoa Egling im Landkroas Bad Däiz-Woifradshausn, is uma 1500 earicht worn. Se Kiach is a gschitzts Baudenkmoi.
Da spätgotische Soibau mid eihzongna Chor und oam östlichn Tuam aus Tuffstoa is 1835 vaändat worn. Im Joar 1872 is da Tuam eaneiat worn.
Sägmühle (Egling)

Sägmühle is a Ortstei vo da obabayerischn Gmoa Egling im Landkroas Bad Däiz-Woifradshausn, der sein Noma vo da duatign Sägmui eahoitn hod. Sägmühle hod urspringli zua ehemolign Gmoa Moosham gheat, de se zum 1. Jenna 1973 zamm mid de Gmoana Egling, Ergertshausen Neufahrn und Thanning zua neien Gmoa Egling zammgschlossn hod.
Mariä Heimsuchung (Weihermühle)

De katholische Kapej Mariä Heimsuchung in Weihermühle, oam Ortstei vo da obabayerischn Gmoa Egling im Landkroas Bad Däiz-Woifradshausn, is um 1700 earicht worn. De Kapej, östli vom Ort gleng, is a gschitzts Baudenkmoi.
Da Steildochbau bsitzt oan Dochreita mid Spitzhejm.
Großharbach

Großharbach is a Ortstei vo da Gmoa Adelshofen im Landkroas Ansbach in Middlfrankn.
Geografie.
Des Kiachdoaf liegt in da no recht flochn Toimujdn vom owan Harboch, der iwa de Steinach vo rechts da Tauber zuafliaßt. Duach Großharbach fiaht da 16 Kilometa longe Glaubnsweg, an dem kristliche Symbolstoana aus fränkischm Muschlkoich aufgstejt san.
Gschicht.
1387 is Großharbach teit: Des Gebiet sidli vom Harboch is zu Rothenburg kema, da neadliche Tei hod zu Ansbach gheat. Zu diesa Zeid hods scho oane am Erzengel Michael gweihte Kapej gem. Im Dreißigjährign Kriag is de Kapej vafoin. 1691 is an ihra Stej a Kiach earicht worn. An ihra Stej is wieda 1874 a neie Kiach im neigotischn Stui aus heimischn Muschlkoichstoa eabaut worn.
1800 hods im Ort 26 Haushoite gem, vo dena 21 rothenburgisch woarn.
Midm Gmoaedikt is Großharbach zua politisch sejbstständign Gmoa worn. Im Zug vo da Gebietsreform is se am 1. Juli 1972 noch Adelshofen eihgmoant worn.
Eihwohnaentwicklung.
Gmoa Großharbach:
Ortstei Großharbach:
Vakeah.
De Kreisstroß AN 31/NEA 51 fiaht noch Langensteinach bzw. noch Neustett. De Kreisstroß AN 32 fiaht noch Gickelhausen. Gmoavabindungsstroßn fiahn noch Kleinharbach und nch Equarhofen zua NEA 49.
Grorud

Grorud is a nordöstlicha Stodtei vo da norwegischn Haptstod Oslo mid 26.777 Eihwohna (2012) und oana Greß vo 7,04 km². Er umfosst de Stodteigebiete Ammerud, Grorud, Kalbakken, Rødtvet und Romsås. Da Stodtei grenzt an Lillomarka und de Osloer Stodtei Stovner, Alna und Bjerke.
Alna (Oslo)

Alna is a estlicha Stodtei vo da norwegischn Haptstod Oslo. Er hod 47.786 Eihwohna (Stond: 2012), wovo 33,5 % ethnische Mindaheitn san (Stond: 2005). Da Stodtei hod a Greß vo 13,7 km². Alnas Noma leit se vom Alnafluss hea, der duachn Stodtei fliaßt. Alna is mid da Gebietsreform in Oslo vom 1. Jenna 2004 entstondn und umfosst de ehemolign Stodtei Hellerud mid Ausnohm vo Trasop, des an Østensjø gfoin is; emso Furuset, mid Ausnohm vo Høybråten, des an Stovner gfoin is und Tei vo Teisen, des friaha zu Helsfyr-Sinsen gheat hod.
Bjerke (Oslo)

Bjerke is a nordöstlicha Stodtei vo da norwegischn Haptstod Oslo. Er hod 29.090 Eihwohna (2012), sowia a Greß vo 7,7 km². Da Stodtei liegt voa oim entlong vom "Trondheimsveien", der an Stodtei vo Sinsenkrysset im Westn bis Rødvedt im Ostn duachteit. Entlong vo dera Stroß liegt u. a. des Aker-Kronknhaus, de Trabrennboh Bjerkebanen und de Plottnbautn vo Linderud und Veitvet. Im Sidn vom Stodtei lieng zoireiche Gschäfte, u. a. am "Østre Aker vei", midm Vakeahsknotnpunkt Økern im Sidwestn. Zu Bjerke ghean de Wohngebiete Årvoll, Tonsenhagen (oana vo de äjdastn Voaorte vo Oslo), Risløkka und Vollebekk.
Gamle Oslo

Gamle Oslo (Oidoslo) is a zentroia Stodtei vo da norwegischn Haptstod Oslo. Er hod 44.958 Eihwohna (2012) und a Flechn vo 7,5 km². Da Stodtei bsteht aus de Ortstei Tøyen, Vålerenga, Kampen, Grønland, Gamlebyen, Ensjø, Etterstad, Valle-Hovin, Helsfyr, Ekebergskråningen sowia oanzlna Insln im Oslofjord: Kavringen, Nakkholmen, Lindøya, Hovedøya, Bleikøya, Gressholmen, Rambergøya und Heggholmen.
Nordre Aker

Nordre Aker is a neadlicha Stodtei vo da norwegischn Haptstod Oslo. Er hod 48.432 Eihwohna (Stond: 2012) und a Fläch vo 13,6 km². Da Stodtei eastreckt se entlong vom "Trondheimsveien" im Ostn bis zum "Sognvannsbekken" im Westn. Innahoib vo Nordre Aker gibts de Stodteigebiet Ullevål Goatnstod, Blindern und Gaustad.
Bis 1948 hod Nordre Aker zua sejbstständign Gmoa Aker gheat, de donn zu Oslo eihgmoant worn is.
Nordstrand (Oslo)

Nordstrand is a sidlicha Stodtei vo da norwegischn Haptstod Oslo. Er hod 47.696 Eihwohna (2012) und a Flechn vo 16,8 km². Da Stodtei umfosst nem Nordstrand, Ekeberg, Bekkelaget seit 2004 aa Lambertseter. Zum Stodtei ghean aa oanige Insln, dern greßte Malmøya is. Da Stodtei hod urspringli Sæterstranda ghoaßn. Da Stodtei is uma 1917 an Oslo ongliedat worn, nochdem de Ekbergboh noch Sæter und 1941 weita noch Ljabru ausgweit worn is.
Sagene

Sagene is a neadlicha Stodtei vo da norwegischn Haptstod Oslo. Er hod 35.990 Eihwohna (Stond: 2012) und a Fläch vo 3,1 km². Da Stodtei liegd entlong van Akerselva (Akerfluss); vo de friaha do onsässing Sägweake und Muin hod da Stodtei sein Nam eahoidn. Bis za da Gebietsreform van 1. Jenna 2004 woar da Stodtei undam Nam Sagene-Torshov bekonnd. In de Romane van Oskar Braaten is Sagene vaewigd.
St. Hanshaugen

St. Hanshaugen is a zentroia Stodtei vo da norwegischn Haptstod Oslo. Da Stodtei hod 34.109 Eihwohna (2012) und a Flechn vo 3,6 km². St. Hanshaugen umfosst aa des Stodteigebiet Sentrum.
St. Hanshaugen hod sein Noma vo oana Onhechn mid Park inmiddn vom Stodtei eahoitn. Da Stodtei eastreckt se vom Osloer Zentrum nordweats bis Marienlyst und zum Ullevål Universitätskronknhaus. Im Stodtei liegt de Gamle Aker Kiach.
Søndre Nordstrand

Søndre Nordstrand is a Stodtei vo da norwegischn Haptstod Oslo mid 36.304 Eihwohna (2012) und oana Flechn vo 18,4 km².
Da Stodtei beheabeagt de Trabantnsiedlunga Bjørndal, Mortensrud und Holmlia, weitahi de Voaortsiedlunga Hauketo und Prinsdal. Des Logo vom Stodtei is a Steoabrugg, de "Ljabru", de am Hauketokreiz liegt und'n Wunsch symbolisiat, a Brugg zwischn de Kuituan im Stodtei z schoffn. Da Ausländaontei vom Stodtei betrogt uma 39,1 %.
Ljabru

Ljabru is a Tei vom Stodtei Nordstrand vo da norwegischn Haptstod Oslo.
Ois de Ekebergboh 1941 valängat worn is, hod de Endstation an Noma Ljabru eahoitn noch oam Hof beim Ljanselva, der etwos sidlicha liegt. Ljabru bedeit dabei Brugg iwa'n Ljorn, wos da oide Noma fia'n Ljanselva is ("Ljarnarbru"). Im Umkroas liegt da urspringliche "Ljabru hovedgård", a groußa Hof, der heitzdog oan Kindagoatn beheabeagt.
J. N. Wilse hod de Gegnd in oana Reisebschreibung vo 1764 bschriem, wobei er eawähnt hod, doss de domolige Hoizbrugg duach oane aus Stoa easetzt wern hod soin. 1804 is a Stoabrugg ois Tei vom Frederikshaldske Kongevei baut worn. De Brugg is weitahi in Gebrauch und is heit Voalog fia de Brugg im Logo vom Stodtei.
Vestre Aker

Vestre Aker is a nordwestlicha Stodtei vo da norwegischn Haptstod Oslo. Er hod 45.186 Eihwohna (2012) und a Flechn vo 16,6 km². Da Stodtei is duach de Gebietsreform vom 1. Jenna 2004 entstondn und schliaßt de friahan Stodtei Vinderen und Røa zamm. Bis 1948 hoda zua Gmoa Aker gheat, de donn zu Oslo eihgmoant worn is.
Østensjø

Østensjø is a sidestlicha Stodtei vo da norwegischn Haptstod Oslo. Da Stodtei hod 47.164 Eihwohna (Stond: 2012) und a Fläch vo 12,24 km². Er grenzt an de Østmarka und is a beliabts Ausflugsgebiet fia de Eihwohna vo Oslo und Lørenskog.
Østensjø bsteht aus de Trabantnstädt Oppsal, Bøler, Bogerud, Abildsø, Manglerud und Høyenhall, de olle rund um an Østensjøsee lieng. Da Østensjøsee is seit 1992 a Natuareservat.
Lørenskog

Lørenskog is a Gmoa in da Provinz Akershus in Norwegn. Se grenzt unmiddlboa estli an de Haptstadt Oslo und hod Eihwohna (Stond: ). Da Noma Lørenskog bedeit in etwa "morastiga Woid".
Nohezu olle Eihwohna lem im neadlichn Tei vo Lørenskog. Im sidlichn Tei gibts haptsächli Woid und in da Middn Bauanhöf und Woaznfejda. De Gmoa hod drei Hoitepunkte (Lørenskog, Hanaborg und Fjellhamar) an da Lokalzugstreckn Oslo–Lillestrøm. A bekonnta Tei vo Lørenskog is Losby, wo se des Wossarod befindt, wejches se im Gmoawoppn findt. Des Gebiet Losby is heit teiweis a Goifplotz.
Städtpartnaschoftn.
Lørenskog untahoit Partnaschoftn mid da schwedischn Gmoa Täby bei Stockholm, mid da Kopenhagena Voaortkommune Rødovre, mid da finnischn Stod Järvenpää nohe Helsinki sowia seit 1974 mid da bayerischn Stod Garching bei Minga.
Canal EDF

Da Kanai Électricité de France (offiziej: Canal de l'EDF oda Canal usinier de la Durance) is a franzesischa Kanai, dea wo in da Region Provence-Alpes-Côte d'Azur valafft.
As Middllstickl, da Canal d’Oraison, is scho 1959 bis 1962 baut worn.
Sande (Vestfold)

Sande is da Noma vo oana Kommune in da norwegischn Provinz Vestfold. Se grenzt im Nordn an Drammen, im Ostn an Svelvik, im Sidn an Holmestrand und im Westn an Hof. Da hechste Punkt is da Presteslettåsen mid 563 Meta Hechn. In Sande san zoireiche Funde aus da Voazeit gmocht worn, unta ondam aus da Nøstvetkultur aus da Stoazeit.
Vakeah.
Sande hod oan Bohhof an da Vestfoldbane.
Vorma

 
Vorma is a Fluss in Norwegn, der an Obfluss vom Mjøsa-See buidt. Da Fluss fliaßt an Minnesund voabei und mindt bei Nes in de Glomma.
De Vorma is so gnennt worn, wei se a „woamer“ Fluss woar, der sejtn zuagfriat – im Gengsotz zu ondan Fliss wia de Glomma undm Lågen im Gudbrandsdal. Am Zammfluss vo Vorma und Glomma bei Årnes und Nes liegt da Funnefoss, a 10 m houcha Wossafoi vo da Glomma.
Lågen (Gudbrandsdal)

Lågen (oda: Laagen) is da Nam vo oam wossareichn Strom im sidlichn Norwegn:
Da "Gudbrandsdalen-Lågen" im Fylke Oppland is oana vo de zwoa Obfliss van Sää Lesjaskogsvatnet. Ea duachstremd's Gudbrandstoi und buidd on Sää Losna und fliassd, nochdem a de Nemfliss: Otta, Vinstra und ondare afgnumma hod, ba Lillehammer in on Sää Mjøsa. Dessn Obfluss, de Vorma, eagiassd se noch oana Gsomtläng vo de zwoa Fliss vo 322 Kilometa in de Glomma.
Wagenhausen (Theres)

Wagenhausen is a Ortstei vo da untafränkischn Gmoa Theres im Landkroas Haßberge.
Geografische Log.
As Doaf liegd neadli vo Theres. Es is sidweats iwa de HAS 27 mid Untatheres vabundn. Da noadestli entspringande "Grabenmühlboch" duachfliassd'n Ort und mindd knopp 2 km sidli in an Main.
Gschicht.
De easchte uakundliche Eawähnung vo Wagenhausen is im Joar 1303 eafoigd. Ob'm 12. Juli 1438 hod Wagenhausen za da Pforrei Untatheres ghead; za diesa Zeid woa da Ort a Wiastung.
Geng End van 18. Joarhundad is's Jogd- und spadare Forsthaus entstondn. Uaspringli hod's zan Klosta Theres ghead. Im Joar 1919 san fimf vo de sechs Hef in an Bsitz vo Richard vo Swaine gonga.
Noch End va Zwoatn Wejdkriag hom se sechs hoamatvatriemne Bauan in Wagenhausen niedaglossn.
Om 1. Mai 1978 is Wagenhausen im Rohma vo da Gmoagebietsreform in Bayern Ortstei vo Theres worn.
Untertheres

Untertheres is a Ortstei vo da untafränkischn Gmoa Theres im Landkroas Haßberge.
Geografische Log.
Untertheres liegt westli vo Theres an da B , iwa de's westweats mid Ottendorf und ostweats mid Theres und Obertheres vabundn is. Sidli vo Untertheres valafft in Ost-West-Richtung de A 70.
Gschicht.
De easchte bekonnte Nennung vo da Friahsiedlung vo Untertheres, de untam Schutz vo da Wachbuag „Tharissa“ gstondn is, is im im Joar 889 eafoigt.
Am 1. Mai 1978 is Untertheres im Rohma vo da Gebietsreform in Bayern Ortstei vo Theres worn.